smcproject/ml-wiki-sentences huggingface dataset:
എഫേസോസുകാർക്ക് എഴുതിയ ലേഖനം ഇംഗ്ലീഷ് വിലാസം https://ml.wikipedia.org/wiki/Epistle_to_the_Ephesians പുതിയ നിയമം മത്തായി എഴുതിയ സുവിശേഷം മർക്കോസ്‌ എഴുതിയ സുവിശേഷം ലൂക്കാ എഴുതിയ സുവിശേഷം യോഹന്നാൻ എഴുതിയ സുവിശേഷം അപ്പസ്തോലന്മാരുടെ പ്രവർത്തനങ്ങൾ റോമാക്കാർക്കെഴുതിയ ലേഖനം കോറിന്തോസുകാർക്ക് എഴുതിയ ഒന്നാം ലേഖനം കോറിന്തോസുകാർക്ക് എഴുതിയ രണ്ടാം ലേഖനം ഗലാത്തിയാക്കാർക്ക് എഴുതിയ ലേഖനം എഫേസോസുകാർക്ക് എഴുതിയ ലേഖനം ഫിലിപ്പിയർക്ക് എഴുതിയ ലേഖനം കൊളോസോസുകാർക്ക് എഴുതിയ ലേഖനം തെസലോനിക്കാക്കാർക്ക് എഴുതിയ ഒന്നാം ലേഖനം തെസലോനിക്കാക്കാർക്ക് എഴുതിയ രണ്ടാം ലേഖനം തിമോത്തിയോസിനെഴുതിയ ഒന്നാം ലേഖനം തിമോത്തിയോസിനെഴുതിയ രണ്ടാം ലേഖനം തീത്തോസിനെഴുതിയ ലേഖനം ഫിലമോനെഴുതിയ ലേഖനം ഹെബ്രായർക്കെഴുതിയ ലേഖനം കാതോലിക ലേഖനങ്ങൾ യാക്കോബ്‌ എഴുതിയ ലേഖനം പത്രോസ് എഴുതിയ ഒന്നാം ലേഖനം പത്രോസ് എഴുതിയ രണ്ടാം ലേഖനം യോഹന്നാൻ എഴുതിയ ഒന്നാം ലേഖനം യോഹന്നാൻ എഴുതിയ രണ്ടാം ലേഖനം യോഹന്നാൻ എഴുതിയ മൂന്നാം ലേഖനം യൂദാ ശ്ലീഹാ എഴുതിയ ലേഖനം യോഹന്നാനു ലഭിച്ച വെളിപാട്‌ This box: view talk edit
ക്രിസ്തീയബൈബിളിന്റെ ഭാഗമായ പുതിയനിയമത്തിലെ പത്താമത്തെ പുസ്തകമാണ് എഫേസോസുകാർക്ക് എഴുതിയ ലേഖനം .   'എഫേസിയർ' എന്ന ചുരുക്കപ്പേരും ഈ കൃതിയ്ക്കുണ്ട്.
ക്രിസ്തീയപാരമ്പര്യത്തിൽ തർശീശിലെ പൗലോസിന്റെ രചനയായി കണക്കാക്കപ്പെട്ടിരുന്ന ഈ കൃതി, പൗലോസിന്റെ ചിന്തയുടെ സ്വാധീനത്തിൽ പിൽക്കാലത്ത് ആരോ എഴുതിയ ഒരു ഉത്തരപൗലോസിയ (deutero-Pauline)  രചനയാണെന്നാണ് ഭൂരിപക്ഷം ആധുനിക നിരൂപകന്മാരുടേയും അഭിപ്രായം.
പണ്ഡിതനിരൂപകരിൽ 80 ശതമാനവും ഇതിനെ പൗലോസിന്റെ രചനായി കണക്കാക്കുന്നില്ലെന്ന് റെയ്മണ്ട് ബ്രൗൺ ചൂണ്ടിക്കാണിച്ചിട്ടുണ്ട്.
പുതിയനിയമപണ്ഡിതന്മാരായ നോർമൻ പെരിന്റേയും ഡെനിസ് ഡൂലിങ്ങിന്റേയും അഭിപ്രായത്തിൽ, ആറ് ആധികാരിക പഠനങ്ങളിൽ നാലും ഇത് ഒരു വ്യാജരചനയെന്ന് ഉറപ്പു പറയുമ്പോൾ, അവശേഷിക്കുന്ന രണ്ടു പഠനങ്ങൾ പോലും ഇതിനെ പൗലോസിന്റെ രചനയായി കണക്കാക്കുന്നതിലുള്ള ബുദ്ധിമുട്ടുകൾ അംഗീകരിക്കുന്നു.
ആ ബുദ്ധിമുട്ടുകളാവട്ടെ മറികടക്കാൻ അസാദ്ധ്യമായവയാണ്.
പൗലോസിയത
62-നടുത്ത് റോമിൽ തടവുകാരനായിരിക്കെ പൗലോസ് അപ്പസ്തോലൻ എഴുതിയതാണ് ഈ ലേഖനമെന്നാണ് ക്രിസ്തീയ പാരമ്പര്യം.
ഈ ലേഖനത്തോട് പല വിധത്തിലും സാമ്യമുള്ള കൊളോസിയർക്കുള്ള ലേഖനത്തിന്റേയും ഫിലമോനുള്ള ലേഖനത്തിന്റേയും രചനാകാലത്തിനടുത്തണിത്.
എന്നാൽ മുകളിൽ സൂചിപ്പിച്ചതു പോലെ, മിക്കവാറും പണ്ഡിതനിരൂപകർ ഈ ലേഖനത്തെ പൗലോസിന്റെ രചനയായി കണക്കാക്കുന്നില്ല.
അവരുടെ വീക്ഷണത്തിൽ ഇതിന്റെ രചനാകാലം ക്രി.
80-നും 100-നും ഇടയ്ക്കാണ്.
എതിർ വാദങ്ങൾ
പരക്കെ ഉപയോഗിക്കപ്പെടുന്ന ചില പിൽക്കാല കൈയെഴുത്തു പ്രതികളിൽ ഈ ലേഖനത്തിന്റെ ആദ്യവാക്യം ഇപ്രകാരമാണ്: "ദൈവതിരുമനസാൽ യേശുക്രിസ്തുവിന്റെ അപ്പസ്തോലനായ പൗലോസ്, ക്രിസ്തുയേശുവിൽ വിശ്വസിക്കുന്ന എഫേസോസിലുള്ള വിശുദ്ധർക്ക് എഴുതുന്നത്."
ആദ്യവാക്യത്തിൽ തന്നെ ലേഖനം,പൗലോസിനെ അതിന്റെ കർത്താവായും എഫേസോസിലെ സഭാംഗങ്ങളെ അതിന്റെ സ്വീകർത്താക്കളും ആയി എടുത്തുപറയുന്നു.
പുതിയനിയമത്തിന്റെ ആദ്യസംഹിതകളിൽ തന്നെ ഉൾപ്പെടുന്ന ഈ രചനയെ ആദ്യകാല സഭാപിതാക്കളായ റോമിലെ ക്ലെമെന്റ്, ഇഗ്നേഷ്യസ്, പോളിക്കാർപ്പ് എന്നിവർ പൗലോസിന്റെ രചനയായി അംഗീകരിക്കുന്നു.
എന്നാൽ താഴെപ്പറയുന്ന  പ്രശ്നങ്ങൾ ഈ പരമ്പരാഗതനിലപാടിനു വെല്ലുവിളിയായി നിൽക്കുന്നു.
ഏറ്റവും പഴയതും അംഗീകൃതവുമായ കൈയെഴുത്തുപ്രതികളിലെ ആദ്യവാക്യത്തിൽ "എഫേസോസിലെ" എന്നതിന്റെ സ്ഥാനത്ത്  "വിശുദ്ധന്മാർക്കും.....യേശുക്രിസ്തുവിൽ വിശ്വസിക്കുന്നവർക്കും" എന്നു മാത്രമാണുള്ളത്.
എഫേസോസിലെ സഭാംഗങ്ങളേയോ, അവിടെ പൗലോസിനുണ്ടായ അനുഭവങ്ങളേയോ സംബന്ധിച്ച പരാമർശങ്ങളൊന്നും ലേഖനത്തിലില്ല.
"നിങ്ങളുടെ വിശ്വാസത്തെക്കുറിച്ചു കേട്ടറിഞ്ഞതു മുതൽ" (1;15) എന്നും മറ്റുമുള്ള വരികൾ,  സ്വീകർത്താക്കളുടെ സഭയെ നേരിട്ടു പരിചയമില്ലാതിരുന്ന ഒരാളുടെ രചനയാണിതെന്നു സൂചിപ്പിക്കുന്നു.
അതേസമയം അപ്പസ്തോലനടപടികൾ അനുസരിച്ച് എഫേസോസിലെ സഭയിൽ ഏറെക്കാലം ചെലവഴിച്ച പൗലോസ് ആ സഭയുടെ സ്ഥാപകന്മാരിൽ ഒരാൾ തന്നെ ആയിരുന്നു.
നാലു നിലപാടുകൾ
ഈ ലേഖനത്തിന്റെ പൗലോസിയതയെ സംബന്ധിച്ച് ബൈബിൾ പണ്ഡിതന്മാർക്കിടയിൽ നാലു മുഖ്യ നിലപാടുകൾ ഉണ്ട്.
ഇതു സമ്പൂർണ്ണമായും പൗലോസിന്റെ തന്നെ രചനയാണെന്ന പരമ്പരാഗതനിലപാടാണ് ആദ്യത്തേത്.
ഹാരോൾഡ് ഹോനെറുടെ വ്യാഖ്യാനത്തിൽ ഈ നിലപാടിന്റെ സമഗ്രമായ ന്യായീകരണം കാണാം.
പൗലോസിൽ നിന്നുള്ള കേട്ടെഴുത്തിൽ മറ്റൊരു ലേഖകന്റെ പ്രക്ഷിപ്തങ്ങൾ കലർന്നതാണ് ഈ ലേഖനമെന്നാണ് രണ്ടാമത്തെ നിലപാട്.
ഇതു പൗലോസിന്റെ രചനയേയല്ല എന്ന നിലപാടാണ് മൂന്നാമത്തേത്.
മിക്കവാറും ആധുനിക വിമർശകന്മാർ ഇതു പിന്തുടരുന്നു.
ഈ വിഷയത്തിൽ തീർപ്പു പറയുക അസാദ്ധ്യമാണെന്ന നിലപാടാണ് മറ്റൊന്ന്.
എഫേസോസിനെക്കുറിച്ച് ലേഖനത്തിന്റെ ആദ്യകാല പ്രതികളിലൊന്നും സൂചനയില്ലാത്തതിനാൽ, പുതിയനിയമത്തിന്റെ ആദ്യകാലസംഹിതകളിലൊന്നിന്റെ സ്രഷ്ടാവായിരുന്ന വിമത ജ്ഞാനവാദി ക്രിസ്ത്യാനി മാർഷൻ ഇതിനെ ലാവോദീസിയയിലെ ക്രിസ്ത്യാനികൾക്കു വേണ്ടി എഴുതപ്പെട്ടതായി കരുതി.
ലവോദീസിയൻ സഭയിലേതായി യോഹന്നാന്റെ വെളിപാടിൽ നിഴലിച്ചുകാണുന്ന സാമൂഹ്യസാഹചര്യങ്ങൾ ഈ ലേഖനത്തിൽ സൂചിതമാകുന്നതിനാൽ ഈ നിലപാടിന് ചില പിൽക്കാലപാരമ്പര്യങ്ങളുടെ പിന്തുണയും ലഭിച്ചു.
"യേശുവിന്റെ ശരീരമായ സഭ" എന്നതാണ് ഈ ലേഖനത്തിന്റെ പ്രമേയം.
നാലാമദ്ധ്യായത്തിന്റെ തുടക്കം ഇങ്ങനെയാണ്:
അതുകൊണ്ട്, കർത്താവിൽ തടവുകാരനായിരിക്കുന്ന ഞാൻ നിങ്ങളോട് അപേക്ഷിക്കുന്നു: നിങ്ങൾക്കു ലഭിച്ച് വിളിയ്ക്ക് അനുസൃതമായി ജീവിക്കുക.
തികഞ്ഞ എളിമയോടും സൗമ്യതയോടും ക്ഷമയോടും സ്നേഹത്തിൽ പരസ്പരം സഹിച്ചു ജീവിക്കുക.
സമാധാനബന്ധത്തിൽ ആത്മാവിന്റെ ഐക്യം പാലിക്കാൻ തല്പരരായിരിക്കുക.
യേശു വഴി ലഭിച്ച വിശ്വാസപരമായ ഐക്യത്തെ അനുദിനജീവിതത്തിൽ പ്രായോഗികമാക്കാനുള്ള ആഹ്വാനമാണിതെന്നു ചൂണ്ടിക്കാണിക്കപ്പെട്ടിട്ടുണ്ട്.
പരസ്പരം സഹിക്കാൻ ക്രിസ്ത്യാനികളോടുള്ള ആഹ്വാനമായി ലേഖനത്തെ കാണുകയെന്നതാണ് അതിന്റെ സന്ദേശത്തിന്റെ ഏറ്റവും പ്രായോഗികമായ വിലയിരുത്തലെന്ന് പുതിയനിയമപണ്ഡിതനായ ദാനിയേൽ വാലസ് നിരീക്ഷിക്കുന്നു.
തന്റെ മരണം വഴി യേശു നേടിയ ഒന്നിപ്പിനെ നിലനിർത്തുകയാണ് വിശ്വാസികളുടെ ധർമ്മം.
ആറദ്ധ്യായങ്ങളുള്ള ഈ ലേഖനത്തിന്റെ ഏകദേശമായ രൂപരേഖ ഏതാണ്ട് ഈ വിധമാണ്: 1:1-2 അഭിവാദനം 1:3‌-2:10 സുവിശേഷവാഗ്ദാനങ്ങളുടെ സംക്ഷിപ്തവിവരണമാണ് തുടർന്നുള്ളത്.
ആ വാഗ്ദാനങ്ങളുടെ ഉറവിടം, അവ പ്രാപിക്കുന്നതിനുള്ള വഴി, അവയുടെ ലക്ഷ്യം, ഫലങ്ങൾ എന്നിവ ഇതിന്റെ ആദ്യഭാഗത്ത് (1:3-23) വിശദീകരിക്കപ്പെടുന്നു.
ഈ ഭാഗം ഗ്രീക്കു മൂലത്തിൽ ദീർഘവും സങ്കീർണ്ണവുമായ രണ്ടു വാചകങ്ങളിൽ ഒതുങ്ങുന്നു.
സ്വീകർത്താക്കളുടെ തുടർന്നുള്ള ആത്മീയോന്നതിക്കുവേണ്ടിയുള്ള തീവ്രമായ പ്രാർത്ഥനയോടെയാണ് ഈ ഖണ്ഡം സമാപിക്കുന്നത്.
2:11–3:21 യേശുവിന്റെ ദൗത്യത്തിലൂടെ യഹൂദേതരരുടെ ആത്മീയാവസ്ഥയിലുണ്ടായ മാറ്റത്തിന്റെ വിവരണമാണ് ഈ ഖണ്ഡം.
പൗലോസ് യഹൂദേതർക്കു വേണ്ടിയുള്ള അപ്പസ്തോലനായുള്ള പൗലോസിന്റെ തെരഞ്ഞെടുപ്പിന്റെ കഥയിൽ ഈ ഖണ്ഡം സമാപിക്കുന്നു.
4:1–16 വരങ്ങളുടെ വൈവിദ്ധ്യത്തിനുപരി വിശ്വാസികൾക്കിടയിലുള്ള ഐക്യത്തെക്കുറിച്ചാണ് നാലാം അദ്ധ്യായത്തിന്റെ ആദ്യപകുതി.
4:17–6:9 സാധാരണജീവിതത്തെയും വിവിധതരം മനുഷ്യബന്ധങ്ങളേയും സംബന്ധിച്ച നിർദ്ദേശങ്ങളാണ് ഇവിടെ.
6:10–24 ദൈവത്തിന്റെ പടച്ചട്ടയണിഞ്ഞ് വിശ്വാസികൾക്ക് ആത്മീയ പുരോഗതിയുടെ ശത്രുക്കളോടു നടത്തേണ്ടി വരുന്ന സമരത്തിന്റെ ചിത്രീകരണത്തിൽ തുടങ്ങുന്ന ഈ ഭാഗം, തന്റെ പ്രതിനിധിയായി വരുന്ന തുഖിക്കോസിന്റെ ദൗത്യത്തെക്കുറിച്ചു സൂചിപ്പിച്ചശേഷം സമാപനാശീർവാദത്തിൽ അവസാനിക്കുന്നു.
എഫെസ്യർക്കു എഴുതിയ ലേഖനം അവലംബം 1 2 1 2 1 2 See Markus Barth, Ephesians: Introduction, Translation, and Commentary on Chapters 1–3 (New York: Doubleday and Company Inc., 1974), 50-51 ↑ ↑ Brown, Raymond E. The churches the apostles left behind Pauline Press, 1984.
ISBN 978-0-8091-2611-8 , p. 47.
↑ ↑ Markus Barth, Ephesians: Introduction, Translation, and Commentary on Chapters 1-3 (New York: Doubleday and Company Inc., 1974), 38 ↑ Hoehner, Harold .
Ephesians: An Exegetical Commentary.
Baker Academic, 2002.
ISBN 978-0-8010-2614-0 ↑ എഫേസോസുകാർക്കെഴുതിയ ലേഖനം 4:1-3, ഓശാന മലയാളം ബൈബിൾ ↑ Wallace, Daniel B. "Ephesians:Introduction, Argument, and Outline."
Web: 1 January 2010
എഫിക്‌ (ജനവിഭാഗം) ഇംഗ്ലീഷ് വിലാസം https://ml.wikipedia.org/wiki/Efik_people
നൈജീരിയയിലെ ഒരു ജനവിഭാഗമാണ് എഫിക് .
നൈജീരിയയുടെ തെക്കുകിഴക്കൻ മേഖലകളിലാണ് ഇവർ വസിക്കുന്നത്.
ഇവർ സംസാരിക്കുന്ന ഭാഷയും എഫിക് എന്നാണ് അറിയപ്പെടുന്നത്.
1961-ൽ നടന്ന ഹിതപരിശോധനയിലൂടെ നൈജീരിയയുടെ ഒരു ഭാഗം കാമറൂണിൽ ചേർക്കപ്പെട്ടു.
അതോടെ എഫിക് ജനത രണ്ടു രാജ്യങ്ങിലായി വിഭജിക്കപ്പെട്ടു.
ഇബിബിയോ , അണാങ്‌ , ഓറോൺ , ബിയാസ്‌ , അകാങ്‌പാ , ഉറ്വാൻ , എകേത്‌ തുടങ്ങിയ ഗോത്രവിഭാഗങ്ങൾ പരസ്‌പര ബന്ധമുള്ളവയാണ്‌.
ഇതിലെ ഇബിബിയോ വർഗക്കാരുടെ ഒരു വിഭാഗമാണ്‌ എഫിക്കുകൾ.
17-ാം നൂറ്റാണ്ടിന്റെ ആദ്യപകുതിയോടുകൂടി എഫിക് ജനത ക്രാസ്‌ നദിയുടെ തീരത്തേക്ക്‌ കുടിയേറിപ്പാർത്തു.
മത്സ്യബന്ധനമാണ് ഇവരുടെ പ്രധാന തൊഴിൽ.
ഗ്രീക്‌ ടൗൺ, ഡ്യൂക്ക്‌ ടൗൺ, ഒപ്പം മറ്റനവധി അധിവാസകേന്ദ്രങ്ങളും ഇവർ നദീതീരത്ത് നിർമ്മിച്ചു.
മരച്ചീനി, ചേന, ചേമ്പ്‌, ചോളം, പഴം, പച്ചക്കറികൾ, മത്സ്യം എന്നിവയാണ്‌ ഇവരുടെ പ്രധാന ആഹാരങ്ങൾ.
എഫിക്കുകളുടെ ആവാസകേന്ദ്രം ഓൾഡ്‌ കലബാർ എന്നാണ് അറിയപ്പെട്ടിരുന്നത്.
യൂറോപ്യന്മാർക്കുണ്ടായ തെറ്റിദ്ധാരണ മൂലമാണ് ഇങ്ങനെ അറിയപ്പെട്ടത്.
19-ാം നൂറ്റാണ്ടിന്റെ ആരംഭത്തൊടെ ഇവിടം ഒരു പ്രധാന വാണിജ്യകേന്ദ്രമായി വികസിച്ചു.
അതോടെ യൂറോപ്പിൽനിന്ന്‌ ഇറക്കുമതി ചെയ്യുന്ന സാധനങ്ങൾക്കു പകരമായി അടിമകളെ നൽകിയിരുന്ന രീതി അവസാനിപ്പിച്ചു.
അതിനു പകരമായി പാമോയിൽ നൽകാൻ ആരംഭിക്കുകയും ചെയ്തു.
യൂറോപ്പിൽനിന്നും കച്ചവടവുമായി ബന്ധപ്പെട്ട് വരുന്ന കപ്പലുകൾ എഫിക് ജനതയുടെ പ്രധാനിക്ക് ചുങ്കം നൽകേണ്ടിയിരുന്നു.
ഈ ചുങ്കം കോമി എന്നാണ് അറിയപ്പെട്ടിരുന്നത്.
20-ാം നൂറ്റാണ്ടിന്റെ ആരംഭത്തൊടെ ഇവരിൽ ഏറിയ പങ്കും പട്ടണത്തിൽ നിന്നും വനപ്രദേശങ്ങളിലുള്ള കൃഷിയിടങ്ങളിലേക്ക് മാറിത്താമസിച്ചു.
ഒന്നിലധികം ഭാര്യമാരും മക്കളും ഉൾപ്പെടുന്നതാണ് എഫിക് ജനതയുടെ ജീവിതരീതി.
എന്നാൽ ബഹുഭാര്യാത്വം ഇപ്പോൾ തീരെ കുറഞ്ഞു വരുന്നുണ്ട്.
ഇതും കാണുക എഫിക് (ഭാഷ) അവലംബം Waddell (1846) Efik or Old Calabar Waddell, Old Calabar; This article incorporates text from the Calabar article in the Encyclopædia Britannica Eleventh Edition , a publication now in the public domain .
പുറത്തേക്കുള്ള കണ്ണികൾ Efik people എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Efik National Association, Inc.
കത്തീഡ്രൽ ബസിലിക്ക ഓഫ് ഔവർ ലേഡി ഓഫ് അസംപ്ഷൻ, മരിയാന ഇംഗ്ലീഷ് വിലാസം https://ml.wikipedia.org/wiki/Cathedral_Basilica_of_Our_Lady_of_Assumption,_Mariana
കത്തീഡ്രൽ ബസിലിക്ക ഔവർ ലേഡി ഓഫ് അസംപ്ഷൻ (പോർച്ചുഗീസ്: കാറ്ററൽ മെട്രോപൊളിറ്റാന ബസാലിക്ക നോസ സെൻഹോറ ഡ അസുനാവോ) കാക്സിയാസ് ഡോ സുൽ കത്തീഡ്രൽ എന്നും ഇതിനെ വിളിക്കുന്നു.
മരിയാന അതിരൂപതയുടെ ഇരിപ്പിടമായ കത്തോലിക്കാ കത്തീഡ്രൽ-ബസിലിക്കയാണിത്.
ബ്രസീലിലെ മരിയാന നഗരത്തിലെ മിനാസ് ജെറൈസ് സംസ്ഥാനത്താണ് ഇത് സ്ഥിതിചെയ്യുന്നത്.
ഇത് ഔവർ ലേഡി ഓഫ് അസംപ്ഷന് സമർപ്പിച്ചിരിക്കുന്നു.
അവലംബം internal view
കത്തുപാട്ട് ഇംഗ്ലീഷ് വിലാസം https://ml.wikipedia.org/wiki/Kathu_Pattu
മാപ്പിളപ്പാട്ടിൽ ഒരിനമാണ് കത്തു പാട്ട് .
മാപ്പിളപ്പാട്ടിന് ജനഹൃദയങ്ങളിൽ സ്വാധീനം നേടിക്കൊടുക്കുന്നതിൽ കത്തു പാട്ടുകൾക്ക് സുപ്രധാനമായ പങ്കാണുണ്ടായിരുന്നത്.
നിത്യജീവിത സ്പർശിയായ അനുഭവവും കത്തു പാട്ടു കൾക്കുണ്ട്.
പുലിക്കോട്ടിൽ ഹൈദർ , മഹാകവി മോയിൻ കുട്ടി വൈദ്യർ , ചാക്കീരി മൊയ്തീൻ കുട്ടി, നെച്ചിമണ്ണിൽ കുഞ്ഞിക്കമ്മു മാസ്റ്റർ, ഒറ്റയിൽ ഹസ്സൻ കുട്ടി ഹാജി, ലാ ഹാജി, കമ്മുട്ടി മരിക്കാർ,കുഞ്ഞിസീതി കോയ തങ്ങൾ, ചിന്ന അവറാൻ, തോട്ടപ്പാളി കുഞ്ഞലവി മാസ്റ്റർ, മമ്പാട് ഉണ്ണിപ്പ, പി.ടി ബീരാൻകുട്ടി മൗലവി, എസ്.എ ജമീൽ മുതലായവരെല്ലാം കത്ത് പാട്ട് രംഗത്ത് പ്രശസ്തരായവരാണ്.
പുലിക്കോട്ടിൽ ഹൈദർ മമ്പാട് അധികാരിക്കയച്ച കത്ത്, കോയക്കുട്ടി ഹാജിക്കയച്ച കത്ത്, അയമുമൊല്ലാക്കക്കയച്ച മറുപടി, ലാ ഹാജിക്കയച്ച മറുപടി, പി.ടി ബീരാൻ കുട്ടി മൗലവിക്കയച്ച കത്ത് പാട്ട്, ബീടരുടെ കത്ത്, തോട്ടാപ്പാളിക്കയച്ച കത്തുകൾ, കുഞ്ഞിപ്പൂവിക്കയച്ച കത്ത്, കുഞ്ഞിമോൾക്കയച്ച കത്ത് എന്നിവ പ്രസിദ്ധ രചനകളാണ്.
കത്ത് പാട്ടിൽ പ്രേമവും അനുഭവങ്ങളും യാത്രവിവരണവും സാമൂഹിക-മത വിഷയങ്ങളുമെല്ലാം ഉണ്ടായിരുന്നു.
മലയാളത്തിൽ പ്രസിദ്ധമായ എത്രയും ബഹുമാനപ്പെട്ട എന്റെ പ്രിയ ഭർത്താവ് വായിക്കുവാൻ സ്വന്തം ഭാര്യ എന്ന കത്ത് പാട്ട് എസ്. എ ജമീലിന്റെ സംഭാവനയാണ്.
ചിലകത്തുപാട്ടുകൾ
സയ്യിദ് അബ്ദുൽജമീൽ എന്ന എസ്.എ. ജമീൽന്റെ കത്തുപാട്ട് വളരെ പ്രസിദ്ധമാണ് .
കിഴക്കൻ ഏറനാട്ടിലെ മാപ്പിളപെണ്ണ് ഗൾഫിലുള്ള ഭർത്താവിനയക്കുന്ന കത്തുപോലെ എഴുതിയ ഗാനമായിരുന്നു അത്.
പിന്നീട് വടക്കേ മലബാറിലെയും ഗൾഫ് പ്രവാസികളുടെയും ഇടയിൽ പ്രചുരപ്രചാരം സിദ്ധിച്ച ഗാനമായി മാറി ഇത്.
1977 കളിലാണ്‌ ജമീലിന്റെ പ്രശസ്തമായ കത്തുപാട്ട് പിറക്കുന്നത്.
വ്യവസായിയും നാട്ടുകാരനും ഇപ്പോൾ എം.പിയുമായ പി. വി. അബ്ദുൾ വഹാബിനൊപ്പം അബുദാബിയിലേക്ക് ഗാനമേള അവതരിപ്പിക്കാൻ പോയപ്പോൾ രചിച്ച ഗാനമാണ് ഇത്.
അതിലെ ഏതാനും വരികൾ ഇങ്ങനെയാണ്‌.
"ഞാനൊന്ന് ചോദിക്കുന്നു ഈ കോലത്തിൽ എന്തിനു സമ്പാദിക്കുന്നു, ഒന്നുമില്ലെങ്കിലും തമ്മിൽ കണ്ടുകൊണ്ട് നമ്മൾ രണ്ടും ഒരു പാത്രത്തിൽ ഉണ്ണാമല്ലോ, ഒരു പായ്, വിരിച്ചൊന്നിച്ചുറങ്ങാമല്ലോ...."
ഈ കത്തുപാട്ടിനുള്ള മറുപടി എഴുതിയതും ജമീൽ തന്നെ.
അതും പ്രശസ്തമാണ്‌.
അതിലെ രണ്ടുവരി ഇങ്ങനെ “
"അബൂദബിയിലുള്ളൊരെഴുത്തുപെട്ടി, അന്നു തുറന്നപ്പോൾ കത്തുകിട്ടി എൻ പ്രിയ നീ നിന്റെ ഹൃദയം പൊട്ടി എഴുതിയ കത്തു ഞാൻ കണ്ടുഞെട്ടി" ” ഇതും കാണുക
എസ്.എ. ജമീൽ അവലംബം
കത്തോലിക്കാസഭയിലെ ലൈംഗികപീഡനക്കേസുകൾ ഇംഗ്ലീഷ് വിലാസം https://ml.wikipedia.org/wiki/Catholic_Church_sexual_abuse_cases തിയോഡോർ എഡ്ഗർ മക്കാരിക്ക് (ജനനം 1930) : സഭാതല വിചാരണ നടക്കുന്നതുവരെ പ്രാർത്ഥനയും തപസ്സുമുള്ള ജീവിതരീതിയിലേക്ക് മാറുവാൻ ഫ്രാൻസിസ് മാർപാപ്പ 2018-ൽ ഉത്തരവിട്ടു.
സഭാതല അന്വേഷണത്തിനും വിചാരണയ്ക്കും ശേഷം മുതിർന്നവർക്കും പ്രായപൂർത്തിയാകാത്തവർക്കുമെതിരായ ലൈംഗിക കുറ്റകൃത്യങ്ങൾ, അധികാര ദുർവിനിയോഗം എന്നിവയിൽ കുറ്റക്കാരനാണെന്ന് കണ്ടെത്തിയ അദ്ദേഹത്തെ 2019 ഫെബ്രുവരിയിൽ പൗരോഹിത്യത്തിൽ നിന്ന് പുറത്താക്കി.
ആധുനിക കാലത്തെ ഏറ്റവും മുതിർന്ന സഭാ ഉദ്യോഗസ്ഥനാണ് മക്കറിക്ക്.
ലൈംഗിക ദുരുപയോഗത്തിന് ശിക്ഷിക്കപ്പെട്ട ആദ്യത്തെ കർദിനാൾ ഇയാളാണെന്ന് വിശ്വസിക്കപ്പെടുന്നു.
ചിലിയിലെ പോണ്ടിഫിക്കൽ കാത്തലിക് യൂണിവേഴ്‌സിറ്റിയിൽ (2018) ഫ്രാൻസിസ് മാർപ്പാപ്പ പ്രസംഗിക്കുന്നു.
2018-ൽ ചിലിയിലെ കത്തോലിക്കാ സഭയ്ക്ക് ഫെർണാണ്ടോ കാരാഡിമ കേസ് ഉൾപ്പെടെ ലോകമെമ്പാടുമുള്ള കത്തോലിക്കാ ലൈംഗിക പീഡനക്കേസുകളിൽ ഏറ്റവും മോശം അവസ്ഥ നേരിടേണ്ടി വന്നു.
തൽഫലമായി നിരവധി ശിക്ഷകളും രാജിസംഭവങ്ങളും ഉണ്ടായി.
കത്തോലിക്കാ പുരോഹിതന്മാർ , കന്യാസ്ത്രീകൾ , സന്യാസസമൂഹത്തിലെ അംഗങ്ങൾ തുടങ്ങിയവർ മറ്റുള്ളവരെ ലൈംഗികമായി ദുരുപയോഗം ചെയ്യുന്ന കേസുകളാണ് കത്തോലിക്കാസഭയിലെ ലൈംഗികപീഡനക്കേസുകൾ എന്നറിയപ്പെടുന്നത്.
ഇരുപതും ഇരുപത്തൊന്നും ശതാബ്ദങ്ങളിലായുണ്ടായ കേസുകളിൽ നിരവധി ആരോപണങ്ങളും അന്വേഷണങ്ങളും അവയെ തുടർന്ന് വിചാരണകൾ, ശിക്ഷകൾ, വെളിപ്പെടുത്തലുകൾ എന്നിവയും ഉണ്ടായിട്ടുണ്ട്.
റിപ്പോർട്ട് ചെയ്യപ്പെട്ട സംഭവങ്ങൾ മറച്ചുവെക്കാൻ സഭാ ഉദ്യോഗസ്ഥർ പതിറ്റാണ്ടുകളായി നടത്തിയ ശ്രമങ്ങളെക്കുറിച്ചുള്ള വെളിപ്പെടുത്തലുകളും ഈ കാലയളവിൽ ഉണ്ടായിട്ടുണ്ട്.
ദുരുപയോഗം ചെയ്യപ്പെടുന്നവരിൽ ആൺകുട്ടികളാണ് കൂടുതലെങ്കിലും പെൺകുട്ടികളും ഉൾപ്പെടുന്നു.
ചില കേസുകൾ മൂന്ന് വയസ്സിന് താഴെയുള്ളവരും ഉണ്ടെങ്കിലും 11 നും 14 നും ഇടയിൽ പ്രായമുള്ളവരാണ് കൂടുതലായി പീഡിപ്പിക്കപ്പെട്ടത്.
മുതിർന്നവരെ ലൈംഗികമായി ഉപദ്രവിക്കുന്നതായി ക്രിമിനൽ കേസുകൾ കുറവാണ്.
ദുരുപയോഗവും പീഡനങ്ങളും മറച്ചുവെക്കാൻ സഭ നടത്തുന്ന ശ്രമങ്ങളും 1980-കളുടെ അവസാനത്തിൽ പൊതുജനശ്രദ്ധ നേടാൻ തുടങ്ങി.
ഈ കേസുകളിൽ പലതിലും വർഷങ്ങൾ നീളുന്ന പീഡനങ്ങളാണ് റിപ്പോർട്ട് ചെയ്യപ്പെട്ടത്.
ദുരുപയോഗം നടന്ന് വർഷങ്ങൾക്ക് ശേഷം മുതിർന്നവരായ ശേഷമാണ് പലപ്പോഴും ആരോപണങ്ങൾ ഉണ്ടാകുന്നത്.
ലൈംഗിക പീഡന ആരോപണങ്ങൾ മറച്ചുവെക്കുകയും പീഡക പുരോഹിതരെ മറ്റ് ഇടവകകളിലേക്ക് മാറ്റുകയും ചെയ്ത് സംരക്ഷിക്കാൻ ശ്രമിച്ച കത്തോലിക്കാസഭയിലെ അംഗങ്ങൾക്കെതിരെയും കേസുകൾ നിലവിലുണ്ട്.
1990-കളോടെ കാനഡ , യുണൈറ്റഡ് സ്റ്റേറ്റ്സ് , ചിലി , ഓസ്‌ട്രേലിയ , അയർലൻഡ് , യൂറോപ്പിന്റെ ഭൂരിഭാഗവും ഉൾപ്പെടെയുള്ള രാജ്യങ്ങളിൽ ഈ കേസുകൾക്ക് കാര്യമായ മാധ്യമ-പൊതുജനശ്രദ്ധ ലഭിച്ചു.
അമേരിക്കൻ മാധ്യമമായ ദ ബോസ്റ്റൺ ഗ്ലോബ് 2002-ൽ നടത്തിയ ഒരു അന്വേഷണം അമേരിക്കയിൽ ഈ വിഷയം വ്യാപകമായി മാധ്യമങ്ങളിൽ എത്തിക്കുവാൻ കാരണമായി.
യൂറോപ്പ്, ഓസ്‌ട്രേലിയ, ചിലി, അമേരിക്കൻ ഐക്യനാടുകൾ എന്നിവിടങ്ങളിൽ വ്യാപകമായ ദുരുപയോഗം നടന്നിട്ടുണ്ട്.
തന്മൂലം ലോകവ്യാപകമായ ഇത്തരം പീഡനങ്ങളും, അവക്കു നേരെയുള്ള സഭയുടെ കണ്ണടക്കലും വെളിച്ചത്തു വന്നു
2001 മുതൽ 2010 വരെ മൂവായിരത്തോളം പുരോഹിതർ ഉൾപ്പെട്ട ലൈംഗിക പീഡന കേസുകൾ വത്തിക്കാൻ പരിശോധിച്ചു.
അവയിൽ ചില കേസുകൾ അമ്പത് വർഷം വരെ പഴക്കമുള്ളവയായിരുന്നു.
പുരോഹിതന്മാർ ലൈംഗികമായി ദുരുപയോഗം ചെയ്യുന്നത് പൊതുവെ ചർച്ച ചെയ്യപ്പെടുന്നില്ലാത്തതിനാൽ ഇതിന്റെ യഥാർത്ഥ വസ്തുത വിലയിരുത്താൻ പ്രയാസമാണെന്നാണ് റോമൻ കത്തോലിക്കാസഭയെക്കുറിച്ച് അറിവുള്ള രൂപത ഉദ്യോഗസ്ഥരും അക്കാദമിക് വിദഗ്ധരും പറയുന്നത്.
സഭാധികാരപരിധിയിലെ അംഗങ്ങൾ മാധ്യമങ്ങളുടെ റിപ്പോർട്ടുകൾ അമിതവും അനുപാതരഹിതവുമാണെന്നും ഇത്തരം ദുരുപയോഗം മറ്റ് മതങ്ങളിലും സ്ഥാപനങ്ങളിലും നടക്കുന്നുണ്ടെന്നും വാദിച്ചു.
ഇത് സഭയ്ക്കുള്ളിലെ പ്രശ്നം പരിഹരിക്കാതിരിക്കാനുള്ള ഒരു ഉപായമായി കണ്ട വിമർശകരെ നിരാശരാക്കി.
2001-ലെ ജോൺ പോൾ രണ്ടാമൻ മാർപ്പാപ്പയുടെ ക്ഷമാപണത്തിൽ സഭയ്ക്കുള്ളിലെ ലൈംഗിക പീഡനത്തെ യേശുക്രിസ്തുവിന്റെ ഉപദേശത്തിന്റെയും സാക്ഷ്യത്തിന്റെയും അഗാധമായ വൈരുദ്ധ്യമെന്ന് വിശേഷിപ്പിച്ചു.
ബെനഡിക്റ്റ് പതിനാറാമൻ മാർപ്പാപ്പ ക്ഷമാപണം നടത്തുകയും ഇരകളായവരുമായി കൂടിക്കാഴ്ച നടത്തുകയും ചെയ്തു.
ദുരുപയോഗം മൂലമുള്ള തിന്മയിൽ നിന്നും തനിക്കുണ്ടായ നാണക്കേടിനെക്കുറിച്ച് സംസാരിച്ചു.
കുറ്റവാളികളെ നിയമത്തിന്റെ മുൻപിൽ ഹാജരാക്കണമെന്നും ആവശ്യപ്പെട്ടു.
സഭാധികാരികൾ മോശമായി പെരുമാറിയതിനെ അപലപിച്ചു.
ചിലിയിലെ ഒരു പ്രത്യേക കേസിനെ പരാമർശിച്ച് 2018-ൽ ഫ്രാൻസിസ് മാർപാപ്പ ആരോപണങ്ങൾ കെട്ടിച്ചമച്ചതാണെന്ന് ആരോപിച്ചു.
എന്നാൽ അതേ വർഷം ഏപ്രിൽ ആയപ്പോഴേക്കും തന്റെ പരിതാപകരമായ പിശകിന് അദ്ദേഹം ക്ഷമ ചോദിച്ചു.
ഓഗസ്റ്റിൽ അദ്ദേഹം തന്റെ ലജ്ജയും സങ്കടവും പ്രകടിപ്പിച്ചു.
കത്തോലിക്കാസഭയിലെ പുരോഹിതരുടെ ലൈംഗിക പീഡനം തടയുന്നതിനെക്കുറിച്ച് ചർച്ച ചെയ്യുന്നതിനായി 2019 ഫെബ്രുവരി 21 മുതൽ 24 വരെ വത്തിക്കാൻ സിറ്റിയിൽ നടന്ന ലോകത്തിലെ എല്ലാ എപ്പിസ്കോപ്പൽ കോൺഫറൻസുകളുടെയും പ്രസിഡന്റുമാരുടെ പങ്കാളിത്തത്തോടെ അദ്ദേഹം നാല് ദിവസത്തെ ഉച്ചകോടി യോഗം ചേർന്നു.
2019 ഡിസംബറിൽ ഫ്രാൻസിസ് മാർപാപ്പ സുതാര്യത അനുവദിക്കുന്ന വലിയ മാറ്റങ്ങൾ വരുത്തി.
ഇന്ത്യയിൽ ഇന്ത്യയിൽ കത്തോലിക്കാസഭയിലെ ലൈംഗിക പീഡനക്കേസുകളേക്കുറിച്ച് പൊതുവായി പരസ്യമായി സംസാരിക്കപ്പെടുന്നില്ലെന്ന് 2002-ൽ മാത്യു എൻ. ഷ്മാൾസ് അഭിപ്രായപ്പെട്ടു, "നിങ്ങൾക്ക് ഗോസിപ്പുകളും കിംവദന്തികളും ഉണ്ടായിരിക്കും, പക്ഷേ ഇത് ഒരിക്കലും ഔപചാരിക ആരോപണങ്ങളുടെയും വിവാദങ്ങളുടെയും തലത്തിലെത്തുന്നില്ല."
ഒൻപതുവയസ്സുകാരിയെ ബലാത്സംഗം ചെയ്തുവെന്നാരോപിച്ച് 2014-ൽ കേരളത്തിലെ തൃശ്ശൂരിലെ തൈക്കാട്ടുശ്ശേരിയിലെ സെന്റ് പോൾസ് പള്ളി വികാരി രാജു കൊക്കൻ അറസ്റ്റിലായിരുന്നു.
ഏപ്രിൽ മാസത്തിൽ കൊക്കൻ പലതവണ കുട്ടിയെ ബലാത്സംഗം ചെയ്തിട്ടുണ്ടെന്ന് കേരള പോലീസ് പറഞ്ഞു.
ലൈംഗിക പീഡനത്തിന് മുമ്പ് കുട്ടിയുടെ ആദ്യകുർബാന ചടങ്ങിനായി വിലകൂടിയ വസ്ത്രങ്ങൾ സമ്മാനിക്കുമെന്ന് കൊക്കൻ വാഗ്ദാനം ചെയ്തതായി പറയപ്പെടുന്നു.
2014 ഏപ്രിൽ 25-ന് കൊക്കൻ ബലാത്സംഗം ചെയ്തതായി പെൺകുട്ടി മാതാപിതാക്കളെ അറിയിച്ചതിനെ തുടർന്നാണ് പീഡനം പുറംലോകമറിഞ്ഞത്.
പുരോഹിതൻ അയൽ സംസ്ഥാനമായ തമിഴ്‌നാട്ടിലെ നാഗർകോവിലിലേക്ക് പലായനം ചെയ്തു.
മെയ് 5-ന് പോലീസ് അറസ്റ്റ് ചെയ്തു.
അറസ്റ്റിനെത്തുടർന്ന് വികാരിയെ സഭയ്ക്കുള്ളിൽ നിന്ന് നീക്കിയതായി തൃശൂർ അതിരൂപത വ്യക്തമാക്കി.
പ്രായപൂർത്തിയാകാത്തവരെ ബലാത്സംഗം ചെയ്തുവെന്നാരോപിച്ച് 2014 ഫെബ്രുവരി മുതൽ ഏപ്രിൽ വരെ കേരളത്തിൽ മറ്റ് മൂന്ന് കത്തോലിക്കാ പുരോഹിതരെ അറസ്റ്റ് ചെയ്തു.
ഇരകളുടെ അവകാശങ്ങളും കുട്ടികളുടെ സുരക്ഷയും കണക്കിലെടുക്കാതെ ശിക്ഷിക്കപ്പെട്ടതും ജയിലിൽ കിടക്കുന്നതുമായ ഒരു പുരോഹിതനെ 2016-ൽ കത്തോലിക്കാ സഭ തമിഴ്‌നാട്ടിലെ ഊട്ടി രൂപതയിൽ വീണ്ടും നിയമിച്ചു.
2017-ൽ കണ്ണൂരിലെ കൊട്ടിയൂരിലുള്ള സെന്റ് സെബാസ്റ്റ്യൻ പള്ളിയിലെ ഫാദർ റോബിൻ വടക്കുഞ്ചേരി 15 വയസുകാരിയെ തുടർച്ചയായി ബലാത്സംഗം ചെയ്തുവെന്നാരോപിച്ച് കൊച്ചിയിൽ വെച്ച് അറസ്റ്റ് ചെയ്യപ്പെട്ടു.
ഇര പിന്നീട് ഒരു കുട്ടിയെ പ്രസവിച്ചു.
അമ്മയുടെ സമ്മതമില്ലാതെ കുഞ്ഞിനെ അനാഥാലയത്തിലേക്ക് കൊണ്ടുപോയതായി റിപ്പോർട്ടുകൾ പുറത്തുവന്നു.
തലശ്ശേരി പോക്സോ കോടതി അദ്ദേഹത്തെ 20 വർഷം തടവിന് ശിക്ഷിച്ചു.
ഫ്രാങ്കോ മുളയ്ക്കൽ എന്ന ബിഷപ്പ് തന്നെ ലൈംഗികമായി പീഡിപ്പിച്ചതായി ഒരു കന്യാസ്ത്രീ 2018 ജൂൺ മാസത്തിൽ കേരളാ പോലീസിൽ പരാതി നൽകി.
2014 മുതൽ 2016 വരെയുള്ള കാലത്ത് കോട്ടയം ജില്ലയിലെ മഠത്തിലേക്കുള്ള സന്ദർശന വേളകളിൽ തന്നെ 13 തവണ ലൈംഗികമായി പീഡിപ്പിച്ചതായാണ് അവർ നൽകിയ പരാതി.
2018-ൽ പൊതുജനങ്ങളുടെ പ്രതിഷേധത്തെത്തുടർന്ന് ബിഷപ്പ് ഫ്രാങ്കോ മുളയ്ക്കലിനെ സെപ്റ്റംബർ 21-ന് കേരള പോലീസ് അറസ്റ്റ് ചെയ്തു.
തന്റെ സഭാഉത്തരവാദിത്തങ്ങളിൽ നിന്ന് വത്തിക്കാൻ അദ്ദേഹത്തെ 'താൽക്കാലികമായി' ഒഴിവാക്കിയിരുന്നു.
ബിഷപ്പ് ഫ്രാങ്കോയ്‌ക്കെതിരെ പരാതിപ്പെട്ട കന്യാസ്ത്രീ 2014-നും 2016-നും ഇടയിൽ പലതവണ അവരുമായി അസ്വാഭാവിക ലൈംഗിക ബന്ധത്തിൽ ഏർപ്പെട്ടതായി പോലീസിനോട് പറഞ്ഞിരുന്നു.
അവലംബം പുറത്തേക്കുള്ള കണ്ണികൾ Holy See (Vatican): Abuse of minors.
The church's response.
കത്ത് കത്ത് പൊതുവേ തപാൽ വഴിയാണ് സ്വീകർത്താവിനെത്തിക്കുന്നത്.
ഒരു തപാൽ കവറിലാക്കിയ കത്ത്
ആശയവിനിമയത്തിനായി ഉപയോഗിക്കുന്ന ചിരപ്രതിഷ്ട നേടിയ ഒരു മാദ്ധ്യമം ആണ് കത്ത് .
ഒരാൾ മറ്റൊരാൾക്കോ സ്ഥാപനത്തിനോ വേണ്ടി എഴുതുന്ന ഒരു സന്ദേശമാണിത്.
നൂറ്റാണ്ടുകളുടെ പഴക്കമുണ്ട് കത്തിന്റെ ചരിത്രത്തിന്.
ഇന്ന് കടലാസിലും ഇലക്ട്രോണിക്ക് രൂപത്തിലും കത്തുകൾ അയക്കുന്നുണ്ടെങ്കിലും പണ്ടുകാലത്ത് താളിയോലകളിലും പാപ്പിറസ്സ് ചെടിയുടെ ഇലകളിലും മറ്റും കത്തുകൾ എഴുതിയിരുന്നു.
എഴുതിത്തീർന്ന കത്ത് വിവിധ രീതികളിലാണ് സ്വീകർത്താവിലേക്ക് എത്തിച്ചേരുന്നത്.
ഇന്ന് തപാൽ സംവിധാനങ്ങളിലൂടെയും ഇന്റർനെറ്റിലൂടെയും മറ്റുമാണ് കത്തുകളുടെ കൈമാറ്റം നടക്കുന്നത്.
[[പ്രമാണം:Einstein Szilard p1.jpg | thumb | 400px | ചരിത്രം മാറ്റിയെഴുതിയ കത്ത്. ആൽബർട്ട് ഐൻസ്റ്റീൻ അമേരിക്കൻ പ്രസിഡന്റ് റൂസ്വെൽറ്റിന് അയച്ചതാണീ കത്ത്. ഹിരോഷിമയുടേയും നാഗസാക്കിയുടേയും ദുരന്തമായി മാറിയ തീരുമാനത്തിന് ഭരണാധികാരികളെ പ്രേരിപ്പിച്ചത് ഈ കത്താണ്)) ശൈലികൾ
നൂറ്റാണ്ടുകളുടെ പഴക്കം കത്തെഴുത്തിന് വിവിധ ശൈലികൾ രൂപപ്പെടുത്തിയിട്ടുണ്ട്.
ഓരോ രാജ്യങ്ങളിലും കത്തെഴുതുന്നതിന്റെ ശൈലിയിൽ ചെറിയ വ്യതിയാനങ്ങൾ കാണാവുന്നതാണ്.
സുഹൃത്തുക്കൾക്ക് അയക്കുന്ന കത്തിന്റെ ശൈലിയും സ്ഥാപനമേധാവിക്ക് അയക്കുന്ന കത്തിന്റെ ശൈലിയും വ്യത്യസ്തമാണ്.
ഇതേ പോലെ സ്വീകർത്താവിനെ ആശ്രയിച്ച് വ്യത്യസ്ത ശൈലികൾ രൂപപ്പെട്ടിട്ടുണ്ട്.
ഇന്റർനെറ്റിന്റെ ആവിർഭാവം കത്തെഴുത്തിന്റെ ശൈലികൾക്ക് പിന്നെയും വ്യതിയാനങ്ങൾ വരുത്തിയിട്ടുണ്ട്.
കത്ത്‌ബെർട്ട് മോൺട്രാവില്ലെ സെബാസ്റ്റ്യൻ ഇംഗ്ലീഷ് വിലാസം https://ml.wikipedia.org/wiki/Cuthbert_Sebastian
1996 മുതൽ 2013 വരെ സെന്റ് കിറ്റ്‌സ് ആൻഡ് നെവിസിന്റെ രണ്ടാമത്തെ ഗവർണർ ജനറലായിരുന്നു സർ കത്ത്‌ബെർട്ട് മോൺട്രാവില്ലെ സെബാസ്റ്റ്യൻ GCMG OBE KStJ ED (22 ഒക്ടോബർ 1921 - 25 മാർച്ച് 2017).
1995-ൽ ഗവർണർ ജനറലായി നിയമിതനായ അദ്ദേഹം 1996 ജനുവരി 1-ന് സത്യപ്രതിജ്ഞ ചെയ്തു.
അധികാരത്തിലിരിക്കെ, ലോകത്തിലെ ഏറ്റവും പ്രായം കൂടിയ രാഷ്ട്രത്തലവനായിരുന്നു അദ്ദേഹം.
അദ്ദേഹത്തിന്റെ വിരമിക്കൽ 2012 ഡിസംബർ 25-ന് പ്രഖ്യാപിക്കുകയും 2013 ജനുവരി 1-ന് പ്രാബല്യത്തിൽ വരികയും ചെയ്തു.
1921 ഒക്‌ടോബർ 22-ന് സെന്റ് കിറ്റ്‌സിലെ ബാസെറ്ററിലാണ് സെബാസ്റ്റ്യൻ ജനിച്ചത്.
1944-ൽ മരിക്കുന്നതുവരെ സെന്റ് ക്രിസ്റ്റഫർ-നെവിസ്-ആംഗില്ലയുടെ ലെജിസ്ലേറ്റീവ്, എക്സിക്യൂട്ടീവ് കൗൺസിലുകളിൽ അംഗമായിരുന്ന ജോസഫ് മാത്യു സെബാസ്റ്റ്യന്റെയും ഇനെസ് വെറോണിക്ക സെബാസ്റ്റ്യന്റെയും (നീ ഹോഡ്ജ്) മകനായിരുന്നു സെബാസ്റ്റ്യൻ.
ന്യൂ ബ്രൺസ്‌വിക്കിലെ മൗണ്ട് ആലിസൺ യൂണിവേഴ്‌സിറ്റിയിൽ പഠിച്ച അദ്ദേഹം അവിടെ ബിഎസ്‌സി ബിരുദം നേടി.
നോവ സ്കോട്ടിയയിലെ ഹാലിഫാക്സിലുള്ള ഡൽഹൌസി യൂണിവേഴ്സിറ്റിയിൽ ചേർന്ന അദ്ദേഹം അവിടെ മെഡിസിൻ പഠിച്ച് ബിരുദം നേടി, 1958-ൽ എംഡിസിഎം ബിരുദം നേടി സർജനായി.
വിദ്യാർത്ഥി അധ്യാപകൻ, പഠിതാവ്/വിതരണക്കാരൻ, രസതന്ത്രജ്ഞൻ, ഡ്രഗ്ജിസ്റ്റ്, ലബോറട്ടറി ടെക്നീഷ്യൻ, സീനിയർ ഡിസ്പെൻസർ, മെഡിക്കൽ സൂപ്രണ്ട്, ഒബ്സ്റ്റട്രീഷ്യൻ- ഗൈനക്കോളജിസ്റ്റ് എന്നീ നിലകളിൽ അദ്ദേഹം സെന്റ് കിറ്റ്സ്, നെവിസ്, ആൻഗ്വില എന്നിവിടങ്ങളിൽ സേവനമനുഷ്ഠിച്ചിട്ടുണ്ട്.
1980 മുതൽ 1983 വരെ സെന്റ് കിറ്റ്‌സ് ആൻഡ് നെവിസിലെ ചീഫ് മെഡിക്കൽ ഓഫീസറായിരുന്നു അദ്ദേഹം.
1962 മുതൽ 1966 വരെ സ്‌കോട്ട്‌ലൻഡിലെ ഡണ്ടി റോയൽ ഇൻഫർമറിയിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ പരിശീലനം നേടി.
സെബാസ്റ്റ്യൻ 2017 മാർച്ച് 25-ന് 95-ആം വയസ്സിൽ സെന്റ് കിറ്റ്‌സിലെ വീട്ടിൽ വച്ച് അന്തരിച്ചു.
അവലംബം Meet My Father: A Short Walk Through the Life of Joseph Matthew Sebastian.
Elise Sebastian Marthol.
Published July 7, 1993.
Profiles in People in Power: The World's Government Leaders.
Roger East.
Richard Thomas.
St. Kitts Inaugural Programme.
January 1, 1996.
The Rotarian.
https://nevisblog.com/governor-general-sir-cuthbert-to-attend-royal-wedding.html Further reading McColman, Dorette: The Sebastians – A Family Portrait April 2000.
External links Cuthbert Sebastian എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Life and Times of Cir Cuthbert - in celebration of his 94th birthday യൂട്യൂബിൽ
കത്തീറ്റർ ഇംഗ്ലീഷ് വിലാസം https://ml.wikipedia.org/wiki/Catheter
വൈദ്യശാസ്ത്രത്തിൽ രോഗങ്ങളെ ചികിത്സിക്കുന്നതിനോ ശസ്ത്രക്രിയ നടത്തുന്നതിനോ ശരീരത്തിൽ ചേർക്കാവുന്ന മെഡിക്കൽ ഗ്രേഡ് മെറ്റീരിയലുകളിൽ നിന്ന് നിർമ്മിച്ച ഒരു നേർത്ത ട്യൂബാന് കത്തീറ്ററുകൾ .
ശരീരത്തിലേക്ക് ദ്രാവകങ്ങൾ നിക്ഷേപിക്കാനോ പുറത്തെടുക്കാനോ ഉപയോഗിന്നുന്നു.
ഹൃദയം, യൂറോളജിക്കൽ, ഗ്യാസ്ട്രോഇന്റസ്റ്റൈനൽ, ന്യൂറോ വാസ്കുലർ, ഒഫ്താൽമിക് ആപ്ലിക്കേഷനുകൾക്കായി കത്തീറ്ററുകൾ ക്രമീകരിക്കാൻ കഴിയും.
ഒരു കത്തീറ്റർ ചേർക്കുന്ന പ്രക്രിയ "കത്തീറ്ററൈസേഷൻ" ആണ്.
മിക്ക ഉപയോഗങ്ങളിലും കത്തീറ്റർ എന്നത് നേർത്തതും വഴക്കമുള്ളതുമായ ഒരു ട്യൂബ് ("സോഫ്റ്റ്" കത്തീറ്റർ) ആണ്.
എന്നിരുന്നാലും ആപ്ലിക്കേഷനെ ആശ്രയിച്ച് വ്യത്യസ്ത തലത്തിലുള്ള കാഠിന്യത്തിൽ കത്തീറ്ററുകൾ ലഭ്യമാണ്.
ശരീരത്തിനുള്ളിൽ താൽക്കാലികമായോ ശാശ്വതമായോ അവശേഷിക്കുന്ന ഒരു കത്തീറ്ററിനെ "ഇൻ‌വെല്ലിംഗ് കത്തീറ്റർ" എന്ന് വിളിക്കാം.
സ്ഥിരമായി ചേർത്ത കത്തീറ്ററിനെ "പെർംകാത്ത്" എന്ന് വിളിക്കാം.
മൂത്രമൊഴിക്കുന്നതിൽ പ്രശ്‌നമുണ്ടെങ്കിൽ അല്ലെങ്കിൽ നിയന്ത്രിക്കാൻ കഴിയുന്നില്ലെങ്കിൽ മൂത്രാശയത്തിൽ നിന്ന് മൂത്രം കളയാനും ശേഖരിക്കാനും യൂറിനറി കത്തീറ്റർ ഉപയോഗിക്കുന്നു.
കത്തീഡ്രൽ തടാകങ്ങൾ
കത്തീഡ്രൽ  തടാകങ്ങൾ , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ മാരിപോസ കൗണ്ടി യിൽ യോസ്മൈറ്റ് ദേശീയോദ്യാനത്തിൽ സ്ഥിതിചെയ്യുന്ന രണ്ടു തടാകങ്ങളാണ്.
ഈ തടാകങ്ങൾ കത്തീഡ്രൽ കൊടുമുടിയ്ക്ക് 1.6 കിലോമീറ്റർ (1 മൈൽ) തെക്കുപടിഞ്ഞാറായും ടെനായാ തടാകത്തിന് 3.2 കിലോമീറ്റർ (2 മൈൽ) കിഴക്ക്-വടക്കുകിഴക്കായുമാണ് സ്ഥിതിചെയ്യുന്നത്.
താഴ്ന്ന തലത്തിലുള്ള തടാകം സമുദ്രനിരപ്പിന് ഏകദേശം 9,288 അടി (2,831 മീറ്റർ) ഉയരത്തിലും ഉപരിഭാഗത്തുള്ള തടാകം സമുദ്രനിരപ്പിൽനിന്ന് ഏകദേശം 9,585 അടി (2,922 മീറ്റർ) ഉയരത്തിലുമാണ് സ്ഥിതിചെയ്യുന്നത്.
കത്തീഡ്രൽ സിറ്റി
കത്തീഡ്രൽ സിറ്റി , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ റിവർസൈഡ് കൌണ്ടി യിലെ ഒരു നഗരമാണ്.
അനൗപചാരികമായി ക്യാറ്റ് സിറ്റി എന്നറിയപ്പെടുന്ന ഈ നഗരത്തിലെ ജനസംഖ്യ, 2010 ലെ സെൻസസ് പ്രകാരം 51,200 ആയിരുന്നു.
പാം  സ്‍പ്രിംഗിനും റാൻച്ചോ മിറേജിനും ഇടയിലായി സ്ഥിതി ചെയ്യുന്ന ഇത് തെക്കൻ കാലിഫോർണിയയിലെ കോച്ചെല്ലാ താഴ്വരയിലെ (പാം സ്‍പ്രിംഗ് മേഖല) ഒൻപത് നഗരങ്ങളിൽ ഒന്നാണ്.
ഇൻഡിയോ കഴിഞ്ഞാൽ, കോച്ചെല്ലാ താഴ്വര യിൽ ഏറ്റവും കൂടുതൽ ജനസംഖ്യയുള്ള രണ്ടാമത്തെ വലിയ നഗരമാണ് കത്തീഡ്രൽ സിറ്റി.
നഗരത്തിന്റെ തെക്കേ അറ്റത്തു സ്ഥിതിചെയ്യുന്ന " കത്തീഡ്രൽ കാന്യൺ " എന്ന പേരിൽ നിന്നാണ് നഗരത്തിന്റെ പേര് ഉരുത്തിരിഞ്ഞുവന്നത്.
ഈ പ്രദേശത്തെ പാറകളുടെ ഘടന ഒരു കത്തീഡ്രലിനെ അനുസ്മരിപ്പിക്കുംവിധമായതിനാലാണ് 1850-ൽ കേണൽ ഹെൻറി വാഷിംഗ്ടൺ ഈ പേര് തെരഞ്ഞെടുത്തത്.
അവലംബം 1 2 ↑ ↑ ↑ 1 2 ↑ {{ cite book }} :  CS1 maint: location missing publisher ( link ) ↑ [1] Archived copy at WebCite (August 24, 2011).
↑ U.S. Geological Survey Geographic Names Information System: Cathedral Canyon
കത്രിക ഇംഗ്ലീഷ് വിലാസം https://ml.wikipedia.org/wiki/Scissors കത്രികകൾ